stanford-oval/wikipedia huggingface dataset:
Hua Xia Bank

| Hua Xia Bank |
| --- | --- |
Yritysmuoto:  pörssiyhtiö
Osake:  SSE: 600015
Markkina-arvo:  16,7 mrd USD (5/2016)
ISIN:  CNE000001FW7
Perustettu:  1992
Toimitusjohtaja:  Dazhi Fan, toisen lähteen mukaan Yan Cheng
Avainhenkilöt:  hallituksen pj. Jian Wu
Kotipaikka:   Hua Xia Bank Plaza, 22 Jianguomennei Street, Dongchengin piirikunta, Peking  100005, Kiina
Toimiala:  pankki
Liikevaihto:  16,93 mrd. USD (2015)
Liikevoitto:  3,01 mrd. USD (2015)
Henkilöstö:  34 243 (2015)
Kotisivu:  www.hxb.com.cn
Infobox OKVirheellinen NIMI-arvo: 
Hua Xia Bank (kiin.: 华夏银行; pinyin: Huáxià yínháng; myös muodossa Huaxia Bank) on suuri kiinalainen liikepankki, jonka kotipaikka on Peking.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Hua Xia Bank oli vuonna 2016 sijalla 245 ollen samalla listan 33. suurin kiinalainen pörssiyritys. Pankin markkina-arvo oli 16,7 miljardia Yhdysvaltain dollaria (toukokuussa 2016) ja liikevaihto 16,93 miljardia USD (2015). Vuoden 2015 lopussa pankin henkilökuntaan kuului runsas 34 000 ihmistä. Pankin osake noteerataan ainakin Shanghain pörssissä.
Taseensa perusteella (311,20 mrd. USD) pankki luokiteltiin vuonna 2016 maailman 73. suurimmaksi julkisesti noteeratuksi pankiksi.
Etiopian keisarikunta

Etiopian keisarikunta (ge’eziksi መንግሥተ ኢትዮጵያ, Mängəśtä ʾItyop̣p̣ya) tai Abessinia oli keisarikunta nykyisen Etiopian ja Eritrean alueella vuodesta 1137 vuoteen 1974, jolloin se kaatui sotilasvallankaappauksen yhteydessä. Etiopian viimeinen keisari oli Haile Selassie.
Aiheesta muualla

Kuvia tai muita tiedostoja aiheesta Etiopian keisarikunta Wikimedia Commonsissa
Etiopia olympialaisissa

Etiopia osallistui olympialaisiin ensimmäisen kerran Melbournen 1956 kesäolympialaisissa. Sen jälkeen se on ollut poissa kesäolympialaisista vain Montréalin 1976, Los Angelesin 1984 ja Soulin 1988 kisoista. Talviolympialaisiin se osallistui ensimmäisen kerran Torinon 2006 kisoissa yhden urheilijan voimin.
Etiopia on saavuttanut kaikki olympiamitalinsa yleisurheilussa, mistä sen kaikki mitalit ovat tulleet kestävyysjuoksussa. Menestyksekkäimmät juoksumatkat Etiopialle ovat maraton, 10 000 m ja 5 000 m. Maan ensimmäinen olympiamitalisti oli maratonjuoksun kultaa Roomassa 1960 voittanut Abebe Bikila. Kultamitalien määrällä mitattuna menestyneimmät etiopialaisurheilijat ovat kolminkertaiset olympiavoittajat Kenenisa Bekele ja Tirunesh Dibaba.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Yleisurheilu | 23 | 12 | 23 | 58 | 10 |
| Yhteensä | 23 | 12 | 23 | 58 | 41 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
1956  1956 Melbourne: 0
| 1960  1960 Rooma | 1 | 0 | 0 | 1 | 21 |
| 1964  1964 Tokio | 1 | 0 | 0 | 1 | 24 |
| 1968  1968 Mexico City | 1 | 1 | 0 | 2 | 25 |
| 1972  1972 München | 0 | 0 | 2 | 2 | 41 |
| 1980  1980 Moskova | 2 | 0 | 2 | 4 | 17 |
| 1992  1992 Barcelona | 1 | 0 | 2 | 3 | 33 |
| 1996  1996 Atlanta | 2 | 0 | 1 | 3 | 34 |
| 2000  2000 Sydney | 4 | 1 | 3 | 8 | 20 |
| 2004  2004 Ateena | 2 | 3 | 2 | 7 | 28 |
| 2008  2008 Peking | 4 | 1 | 2 | 7 | 17 |
| 2012  2012 Lontoo | 3 | 2 | 3 | 8 | 24 |
| 2016  2016 Rio de Janeiro | 1 | 2 | 5 | 8 | 44 |
| 2020  2020 Tokio | 1 | 1 | 2 | 4 | 56 |
| Yhteensä | 23 | 12 | 23 | 58 | 41 |
Lähteet:
Eurikin koodeksi

Eurikin koodeksi, latinaksi Codex Euricianus, oli visigoottien lakikokoelma, joka valmistui joko kuningas Eurikin ollessa vallassa vuonna 475 tai vuonna 483, Eurikin pojan Alarik II:n aikana. Koodeksi oli kirjoitettu latinaksi, ja koski ennen kaikkea visigootteja, mutta se käsitteli myös visigoottien valtakunnan roomalaisten ja goottilaisten alamaisten välisiä suhteita. Eurikin roomalaisilla lainoppineilla teettämä lakikokoelma on huomattava siksi, että se antaa sekä roomalaisille että goottilaisille alamaisille yhtäläiset oikeudet. Lakikokoelman käsikirjoitusta säilytetään Pariisissa.
Euripides vanhempi

| Euripides> Εὐριπίδης.Henkilötiedot |
| --- | --- |
Syntynyt: 500/400-luku eaa.?
Kuollut: 400-luku eaa.?
Ammatti:  näytelmäkirjailija
Kirjailija
Tuotannon kieli: muinaiskreikka (klassinen)
Aikakausi:  klassinen kausi
Tyylilajit:  tragedia
Aiheesta muualla
Löydä lisää kirjailijoitaKirjallisuuden teemasivulta
Euripides vanhempi (m.kreik. Εὐριπίδης, Euripidēs) oli antiikin kreikkalainen tragediakirjailija, joka toimi varhaisemmin kuin tunnetummat Euripides ja Euripides nuorempi. Hänet tunnetaan vain Sudasta. Se sanoo hänen kirjoittaneen 12 näytelmää, joista kaksi saavutti voiton näytelmäkilpailuissa.
Herero

Herero tarkoittaa seuraavia:
hererot, bantukansa
herero, nigeriläis-kongolainen kieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Herero”, voi hakea sivunnimihaulla, laajalla sivunnimihaulla tai tekstihaulla.
Etiopian nälänhätä 1983–1985

Ison-Britannian ilmavoimien lentokone pudottaa ruoka-apua Etiopiaan vuonna 1985.
Etiopian nälänhätä 1983–1985 oli Etiopiassa vuosina 1983–1985 vallinnut nälänhätä, jonka seurauksena maan pohjoisosissa menehtyi arviolta 400 000 ihmistä. Myös Etiopian muissa osissa kuoli kymmeniä tuhansia ihmisiä. Nälänhädän syntymiseen johti Etiopian poliittisten tilanteen lisäksi maassa vallinnut kuivuus. Etiopian hallinnon Avustus ja uudelleensijoitus-komission (RRC) mukaan maataloustuotannon sadot olivat vuosina 1980 ja 1981 normaalilla tasolla ja vuosian 1982 kaikkien aikojen suurin lukuun ottamatta Tigray-maakunnan itäosia.
Etiopiassa 20 vuotta käynnissä ollut sisällissota Neuvostoliiton ja Kuuban tukemaa hallintoa vastaan heikensi maan taloudellista kantokykyä merkittävästi.
Länsimaiden apu

Etiopian tilanne herätti paljon huomiota eri puolilla maailmaa. Tunnetuimmaksi kampanjaksi ruoka-avun saamiseksi Etiopiaan nousi irlantilaisen rockmuusikon Bob Geldofin käynnistämä Band Aid -projekti. Se huipentui kesällä 1985 Lontoossa ja Philadelphiassa järjestettyihin Live Aid -hyväntekeväisyyskonsertteihin.
Etiopiaan keräsi brittiläisten muusikoiden lisäksi apua muun muassa amerikkalaisten artistien USA for Africa sekä heavymuusikoista koostunut Hear 'n Aid. Myös suomalaiset rockartistit osallistuivat Apua! Orkesterin muodossa.
Etiopiaan kerätyt rahat päätyivät BBC:n vuonna 2010 lähettämän ohjelman mukaan maan diktaattorin Mengistu Haile Mariamin haltuun. Hänen väitetään käyttäneen huomattavan tai jopa suurimman osan  lahjoitusvaroista aseiden ostamiseen Neuvostoliitosta voidakseen kukistaa maan sisäisen opposition. Etiopialla, joka oli maailman kolmanneksi köyhin maa, oli lopulta Afrikan suurin ja parhaiten varustettu armeija.
Eurik

| Eurik |
| --- | --- |
 
Visigoottien kuningas
Valtakausi:  466–484
Edeltäjä:  Teoderik II
Seuraaja:  Alarik II

Syntynyt:  420
Kuollut:  484
Puoliso:  Ragnagild
Suku:  Balt
Isä:  Teoderik I
Uskonto:  areiolaisuus
Eurik tai Euric (420—484) oli visigoottien kuningas. Hän hallitsi laajaa visigoottien valtakuntaa, johon kuului nykyisen Ranskan eteläisiä alueita sekä suurin osa nykyistä Espanjaa. Eurik tunnetaan parhaiten nimeään kantavasta lakikokoelmasta, Eurikin koodeksista.
Eurik nousi valtaistuimelle vuonna 466 murhattuaan veljensä Teoderik II:n  visigoottien pääkaupungissa Toulousessa. Eurik hallitsi aluksi Rooman alaisena, kunnes hänet tunnustettiin vuonna 475 itsenäiseksi kuninkaaksi. Eurik uhmasi koko valtakautensa ajan Rooman valtaa laajentamalla visigoottien alueita sekä Galliassa että Iberian niemimaalla. Hänen joukkonsa rakensivat useita linnoituksia valtakunnan strategisesti tärkeimmille paikoille.
Eurikin roomalaisilla lainoppineilla teettämä lakikokoelma on huomattava siksi, että se antaa sekä roomalaisille että goottilaisille alamaisille yhtäläiset oikeudet. Lakikokoelman käsikirjoitusta säilytetään Pariisissa. Osa tutkijoista katsoo kuitenkin sen olevan Eurikin pojan Alarik II:n teettämä.
František Kučera

| František Kučera> Henkilötiedot |
| --- | --- |
Syntynyt: 3. helmikuuta 1968 (ikä 56) Praha, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  93 kg
Pelaajaura
Pääsarjaura:  1990–2005
Aik. seurat:  Chicago Blackhawks   Hartford Whalers   Vancouver Canucks   Philadelphia Flyers   Columbus Blue Jackets   Pittsburgh Penguins   Washington Capitals
NHL-varaus:  77., 1986 Chicago Blackhawks
| Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Maa:   Tšekki> Miesten jääkiekko. |
| --- | --- | --- | --- |
|  Kultaa | Nagano 1998 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Norja 1999 | jääkiekko |  |
|  Kultaa | Venäjä 2000 | jääkiekko |  |
|  Pronssia | Sveitsi 1998 | jääkiekko |  |
František Kučera (3. helmikuuta 1968, Praha, Tšekkoslovakia) on tšekkiläinen entinen jääkiekkoilija ja olympiavoittaja. Kučeran pelipaikka oli puolustaja. Kučera voitti olympiakultaa Naganon olympialaisissa 1998. Hän pelasi NHL:ssä yhdeksän kauden aikana 465 ottelua tehden niissä 24 maalia ja 95 syöttöä.
Ura

Kučera aloitti pelaajauransa TJ Sparta ČKD Prahassa kaudella 1984–85. Chicago Blackhawks varasi hänet vuoden 1986 varaustilaisuuden 77. pelaajana. Kaudelle 1988–89 Kučera siirtyi pelaamaan Dukla Jihlavaan. Hän saavutti uransa ensimmäisen MM-mitalin Ruotsin MM-kilpailuissa 1989, kun Tšekkoslovakia oli kolmas. Hän siirtyi pelaamaan Chicagoon kaudella 1990–91. Hän pelasi ensimmäisellä kaudellaan Blackhawksissa 40 peliä ja saman kauden aikana myös IHL-seura Indianapolis Icessa 25 ottelua. Kučera pelasi Blackhawksissa aina kauteen 1993–94 saakka, jonka aikana hän siirtyi Hartford Whalersiin. Kaudella 1994–95 Kučera pelasi Whalersin lisäksi kotimaansa Sparta Prahassa 16 ottelua. Seuraavalla kaudella hän siirtyi kesken kauden Hartfordista Vancouver Canucksiin, jossa pelasi yhteensä 26 ottelua. Kaudella 1996–97 Kučera pelasi useissa AHL- ja IHL-seuroissa ja siirtyi saman kauden aikana Philadelphia Flyersiin. Hän palasi kotimaahansa Sparta Prahaan kaudelle 1997–98. Kučera voitti olympiakultaa Naganon olympialaisissa sekä MM-pronssia Sveitsin MM-kilpailuissa samana vuonna. Hänet valittiin MM-turnauksen parhaaksi puolustajaksi ja tähdistökentälliseen.
Kučera palasi uudestaan NHL:ään kaudelle 2000–01, jolloin hän pelasi Columbus Blue Jacketsissa 48 ottelua ja Pittsburgh Penguinsissa seitsemän ottelua. Hän voitti samana vuonna MM-kultaa Saksan MM-kilpailuissa. Seuraavalla kaudella hän pelasi vielä Washington Capitalsissa 56 ottelua, mutta siirtyi takaisin Sparta Prahaan, jossa lopetti pelaajauransa kauden 2004–05 jälkeen.
Kučera pelasi NHL:ssä 465 ottelua tehden niissä 24 maalia ja 95 syöttöä. Pudotuspeleissä hän pelasi 12 ottelua. Pelaajauransa jälkeen Kučera on toiminut HC Letci Letňanyn alle 20-vuotiaiden joukkueen apuvalmentajana sekä seuran presidenttinä.
Etiopian presidentti

| Etiopian demokraattisen liittotasavallan presidentti |
| --- | --- |
 tunnus
 
 Nykyinen Taye Atske Selassie 7. lokakuuta 2024 lähtien
Virka-asunto:  Kansallispalatsi, Addis Ababa
Kauden pituus:  6 vuotta, 1 uudelleenvalinta mahdollinen
Perustettu:  10. syyskuuta 1987
Ensimmäinen:  Mengistu Haile Mariam
Etiopian presidentti on Etiopian muodollinen valtionpäämies. Virka on suureksi osaksi seremoniallinen. Ylintä poliittista valtaa käyttää pääministeri.
Presidentti valitaan epäsuoralla vaalitavalla: valinnan tekevät maan parlamentin molemmat kamarit. Presidentti valitaan kuusi vuotta kestävälle virkakaudelle, ja sama henkilö voidaan valita korkeintaan kahdelle kaudelle.
Luettelo Etiopian presidenteistä

Luettelossa on  Dergin puheenjohtajat joita pidetään valtionpäämiehinä, mutta niitä ei pidetä presidenttinä. Järjestys alkaa siten, että Etiopian presidentin ensimmäinen virka perustettiin vuonna 1987.
| Järjestys | Valtionpäämies | Valtionpäämies | Virkakausi | Virkakausi | Puoluekanta |  |
| --- | --- | --- | --- | --- | --- | --- |
 • Derg (1974–1987) • 
| 1 |  | Aman Mikael Andom  (1924–1974) | 12. syyskuuta 1974 | 17. marraskuuta 1974 (erosi virasta) | sitoutumaton |  |
| 2 |  | Mengistu Haile Mariam (s.1937) | 17. marraskuuta 1974 | 28. marraskuuta 1974 | sitoutumaton |  |
| 3 |  | Tafari Benti  (1921–1977) | 28. marraskuuta 1974  | 3. helmikuuta 1977 (salamurhattiin) | sitoutumaton/armeija |  |
| 4 |  | Mengistu Haile Mariam  (s.1937) | 3. helmikuuta 1977  | 10. syyskuuta 1987 | Etiopian työväenpuolue (armeija) |  |
 • Etiopian demokraattinen kansantasavalta (1987–1991) • 
| 4 |  | Mengistu Haile Mariam  (s.1937) | 10. syyskuuta 1987 | 21. toukokuuta 1991 (erosi virasta) | Etiopian työväenpuolue |  |
| 5 |  | Tesfaye Gebre Kidan vt.  (1935–2004) | 21. toukokuuta 1991 | 28. toukokuuta 1991 (syrjäytettiin) | Etiopian työväenpuolue |  |
 • Etiopian siirtymäkauden hallitus (1991–1995) • 
| 6 |  | Meles Zenawi välliaikainen  (1955–2012) | 27. toukokuuta 1991 | 22. elokuuta 1995 | EPRDF |  |
 • Etiopian demokraattinen liittotasavalta (vuodesta 1995) • 
| 7 |  | Negasso Gidada  (1943–2019) | 22. elokuuta 1995 | 8. lokakuuta 2001 | EPRDF  |  |
| 8 |  | Girma Wolde-Giorgis  (1924–2018) | 8. lokakuuta 2001 | 7. lokakuuta 2013 | sitoutumaton |  |
| 9 |  | Mulatu Teshome (s.1955) | 7. lokakuuta 2013 | 25. lokakuuta 2018 | EPRDF |  |
| 10 |  | Sahle-Work Zewde  (s.1950) | 25. lokakuuta 2018 | 7. lokakuuta 2024 | sitoutumaton |  |
| 11 |  | Taye Atske Selassie  (s.1956) | 7. lokakuuta 2024 | virassa | sitoutumaton |  |
Esteban Solari

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Esteban Andrés Solari Poggio
Syntymäaika: 2. kesäkuuta 1980 (ikä 44)
Syntymäpaikka: Rosario, Argentiina
Pelipaikka: hyökkääjä
Pituus: 187 senttimetriä
Seura
Seura: APOEL
Pelinumero: 9
Junioriseurat
1999–2000: Vélez Sarsfield
Seurat
| Vuodet | Seura | O | (M) |
| 2001 | Estudiantes |  ? | (?) |
| 2001–2002 | Defensa y Justicia | 15 | (7) |
| 2002 | Argentinos Juniors | 4 | (0) |
| 2003 | Gimnasia Jujuy | 13 | (4) |
| 2003–2004 | Chioggia | 18 | (9) |
| 2004–2005 | Lierse | 23 | (5) |
| 2005–2007 | APOEL | 44 | (34) |
| 2007–2008 | UNAM | 40 | (25) |
| 2008–2010 | Almería | 10 | (1) |
| 2010– | APOEL | 52 | (21) |
 Seurajoukkueuran tilastot kattavat vain kansalliset sarjat, päivitetty 6. huhtikuuta 2012.
Esteban Andrés Solari Poggio (s. 2. kesäkuuta 1980 Rosario, Argentiina) on argentiinalainen jalkapalloilija. Hän edustaa kyproslaista APOELia ja on pelipaikaltaan hyökkääjä.
Seurajoukkueura

Solari teki sopimuksen 15. kesäkuuta 2008 espanjalaisseura Almerían kanssa, joka pelasi maan pääsarjassa Primera Divisiónissa. Aikaisemmin urallaan hän oli edustanut Euroopassa kyproslaista APOELia ja belgialaista Lierseä. Almeríaan hän siirtyi meksikolaisesta Club Universidad Nacionalista.
Ensiesiintymisensä Primera Divisiónissa Solari teki 31. elokuuta 2008 ottelussa Athletic Bilbaota vastaan. Hän ei kuitenkaan lopulta saanut vastuuta kauden aikana vaan pelasi kokonaisuudessaan vain kahdeksassa ottelussa. Ainoan maalinsa hän teki kauden aikana ottelussa Numanciaa vastaan.
2. kesäkuuta 2010 Solari palasi APOELiin ja teki joukkueen kanssa kolmivuotisen sopimuksen.
Aiheesta muualla

Esteban Solarin tilastot BDFutbol-sivustolla (englanniksi)
Friendly Floatees

Friendly Floatees -lelujen kulkeutumisreittejä pitkin maailman meriä.
Friendly Floatees olivat muovisia kylpyleluja, joita päätyi vuonna 1992 mereen rahtilaivasta, joka oli myrskysäällä kuljettamassa niitä Kiinasta The First Years Inc -nimiseltä tehtaalta Yhdysvaltoihin.
Kiinasta Seattleen matkalla olleesta rahtialuksesta joutui vuonna 1992 myrskyn aiheuttamassa onnettomuudessa Tyynenmereen 29 000 Friendly Floatees -merkkistä kylpylelua, joukossa muun muassa kilpikonnia, ankkoja, majavia ja sammakoita. Tuulet ja merivirrat kuljettivat niistä tuhansia Alaskaan, mutta osa kulkeutui Beringinsalmeen. Lelut oli suunniteltu kestämään taaperoikäisten kylpyleikkejä, ja osa niistä selvisikin jäiden läpi Atlantille. Niiden kulkureitit ja -nopeudet ovat antaneet tutkijoille lisätietoa merivirroista.
Helen Marten

Helen Marten (s. 1985 Macclesfield) on brittiläinen taiteilija. Hän sai vuoden 2016 Turner-palkinnon. Vähän sitä ennen Marten sai Hepworth Prize for Sculpture -palkinnon. Guardianin mukaan Marten on ”kiistatta Ison-Britannian kiinnostavin nuori taiteilija”.
Helen Joseph

Helen Joseph vuonna 1941.
Helen Beatrice May Joseph (aikaisemmin Fennell, 8. huhtikuuta 1905 Sussex, Englanti – 25. joulukuuta 1992) oli eteläafrikkalainen apartheidia vastustanut aktivisti.
Joseph syntyi ja opiskeli Englannissa ja valmistui Lontoon yliopiston King's Collegesta vuonna 1927. Hän työskenteli kolme vuotta Intiassa ja muutti vuonna 1931 Etelä-Afrikkaan, jossa hän tapasi ja myöhemmin meni naimisiin Billie Josephin kanssa.
Vuonna 1951 Joseph aloitti työskentelyn radikaalissa tekstiilityöntekijäin ammattiliitossa (engl. Garment Workers Union). Työnsä kautta hän kiinnostui myös politiikasta. Joseph oli Afrikan kansalliskongressin liittolaisjärjestön Congress of Democratsin perustajajäsen ja osallistui Vapauden peruskirjan muotoiluun Kliptownissa pidetyssä kansankongressissa. Joseph oli myös Etelä-Afrikan naisliiton keskeisiä vaikuttajia ja hän johti 8. elokuuta 1956 järjestettyä yli 20 000 naisen mielenosoitusta, joka vastusti maan passilakien laajentamista koskemaan myös naisia.
Joulukuussa 1956 Joseph pidätettiin ja asetettiin syytteeseen maanpetoksesta. Vuonna 1957 hänet asetettiin ”pannaan” Kommunismin hävittämislain perusteella. Pannamääräyksen saanut henkilö ei saanut esiintyä julkisesti ja hänen asumistaan ja liikkumistaan rajoitettiin. Josephin pannamääräys poistettiin vasta kun hän oli yli 80-vuotias. Hän joutui myös useiden murhayritysten kohteeksi.
Friend Richardson

Friend Richardson
Friend William Richardson (1. joulukuuta 1865 – 6. syyskuuta 1943) oli yhdysvaltalainen lehtimies ja poliitikko, joka toimi Kalifornian republikaanisena kuvernöörinä vuosina 1923–1927. Hän syntyi Michiganissa ja oli ennen kuvernöörikauttaan kuulunut historialtaan lyhyehköksi jääneeseen progressiiviseen puolueeseen. Hän oli kveekari.
Richardson ei koskaan täysin toipunut heinäkuussa 1943 kärsimästään sydänkohtauksesta ja kuoli Berkeleyssä 6. syyskuuta.
Hymyilevä mies

| Hymyilevä mies> Mannen som log.Alkuperäisteos |
| --- | --- |
Kirjailija:  Henning Mankell
Kieli:  ruotsi
Genre:  rikosromaani, jännitys
Julkaistu:  1994
Ulkoasu:  sidottu
Suomennos
Kustantaja:  Otava
Julkaistu:  1995
Ulkoasu:  sidottu
Sarja: Wallander
Edeltävä:  Valkoinen naarasleijona
Seuraava:  Väärillä jäljillä
Löydä lisää kirjojaKirjallisuuden teemasivulta
Hymyilevä mies on ruotsalaisen Henning Mankellin kirjoittama rikosromaani, joka on neljäs Wallander-sarjan kirja. Tässä kirjassa mukaan tulee uusi henkilö, rikospoliisi Ann-Britt Höglund, joka on hiljattain valmistunut poliisikoulusta ja on ensimmäinen naispuolinen rikospoliisi Wallanderin työpaikalla.
Kirja on tehty kahdesti televisiolle: ruotsinkielisessä minisarjaversiossa Hymyilevä mies (2003) Wallanderia näyttelee Rolf Lassgård ja BBC:n Wallander-televisiosarjan jaksossa (2010) Kenneth Branagh.
Juoni

Asianajaja Gustaf Torstensson löydetään kuolleena maantieltä. Wallander on kirjassa Valkoinen naarasleijona sattuneen järkyttävän tapauksen vuoksi sairauslomalla. Hän on päättänyt, ettei palaa enää poliisiksi. Torstenssonin poika Sten yrittää houkutella Wallanderia takaisin työhön tutkimaan isänsä kuolemaa, jossa on hänen mielestään jotain hämärää.
Wallander ei kuitenkaan innostu, mutta kun Sten murhataan, hän peruu irtisanoutumisensa ja ryhtyy tutkimaan juttua, joka johtaa talousrikollisen imperiumin äärelle. Imperiumi on ollut Gustaf Torstenssonin asianajotoimiston asiakas ennen tämän kuolemaa. Imperiumia johtaa "hymyilevä mies", mies joka toteuttaa tavoitteensa keinoja kaihtamatta. Liikemiehen toimiin kuuluu muun muassa laiton elinkauppa kehitysmaista.
František Ladislav Rieger
Aiheesta muualla

Kuvia tai muita tiedostoja aiheesta František Ladislav Rieger Wikimedia Commonsissa
Fred Brown

Fred Brown (s. 7. elokuuta 1948 Milwaukee, Wisconsin) on entinen yhdysvaltalainen koripalloilija. Hän pelasi Iowan yliopistossa ja vuosina 1971–1984 ammattilaisena NBA:ssa. Hänen NBA-seuransa oli koko tuon ajan Seattle SuperSonics.
Brown osallistui NBA:n tähdistöotteluun vuonna 1976. Hän voitti Seattle SuperSonicsin kanssa kauden 1978–1979 NBA-mestaruuden. Seura on jäädyttänyt hänen pelipaitansa numeron #32.
Aiheesta muualla

NBA.com (englanniksi)
Huswainin piirikunta

| Huswainin piirikunta |
| --- | --- |
Valtio:  Jemen
Hallinto:  
 – hallinnollinen keskus:  Mahra
Väkiluku (2003):  11 130
Huswainin piirikunta sijaitsee Mahran maakunnassa Jemenissä. Vuonna 2003 sen asukasluku oli 11 130.
Friend (Nebraska)

Friendin sijainti Nebraskan kartalla
Friend on kaupunki Salinen piirikunnassa Nebraskan osavaltiossa Yhdysvalloissa. Vuoden 2000 väestönlaskennan mukaan kaupungin asukasluku oli 1 174.
Yhdysvaltain tilastokeskuksen mukaan kaupungin pinta-ala on 2,1 km², josta 100% on maata. Vuonna 2000 kaupungissa oli 475 taloutta ja 326 perhettä, väestötiheyden ollessa 566,6 asukasta neliökilometrillä. Pääosa (98,64%) kaupungin asukkaista on eurooppalaista alkuperää.
Hauklampi (Heinola)

| Hauklampi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola, Kouvola
Koordinaatit:  61°12′22″N, 26°20′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Salajärveen 
Järvinumero:  14.946.1.024
Mittaustietoja
Pinnankorkeus:  93,5 m  
Pituus:  260 m  
Leveys:  100 m  
Rantaviiva:  0,566 km  
Pinta-ala:  1,665 ha  
Saaria:  ei saaria 
 fiHauklampi 
Hauklampi  on Päijät-Hämeessä Heinolassa ja Kouvolassa Rihun lähellä sijaitseva lampi.
Maantietoa

Lampi on 260 metriä pitkä, 100 metriä leveä, ja sen pinta-ala on 1,7 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Rihunlammen valuma-alueeseen (14.946) se kuuluu. Lammen vedenpinnan korkeus on 93,5 metriä mpy.
Husön biologinen asema

Husön biologinen asema (ruots. Husö biologiska station) on Åbo Akademin kokeellisen akvaattisen ekologian tutkimusasema Ahvenanmaalla Finströmin kunnassa. Tutkimusasema sijaitsee suojaisilla vesillä Bergön saaressa, johon on nykyään kiinteä tieyhteys Manner-Ahvenanmaalta.
Husön alue kuului vuodesta 1910 lähtien taiteilija Sigrid Granfeltille, joka piti paikalla maatilaa. Hän lahjoitti alueen rakennuksineen Åbo Akademin säätiölle vuonna 1940. Åbo Akademiin perustettiin biologian laitos vuonna 1957 ja nopeasti huomattiin tarve kenttäasemalle. Hanketta ajoi etenkin professori Bo-Jungar Wikgren, ja vuonna 1959 perustettiin Husön biologinen asema.
Nykyään tutkimusaseman toiminta keskittyy rannikkojen, saaristojen ja järvialueiden vesiekosysteemien tutkimukseen. Tarkemmin muun muassa toiminnalliseen ja rakenteelliseen biodiversiteettiin sekä ihmisen vaikutukseen meriympäristössä. Meribiologian opetus Åbo Akademissa keskittyy vahvasti Husöön, jossa pidetään kursseja ja tutkimuksen pohjalta tehdään opinnäytetöitä. Biologian opiskelijoille järjestetään vuosittain 3–4 kenttäkurssia. Maisterintutkinnon pro gradu -tutkielman kenttätyöt tekee asemalla vuosittain 3–5 opiskelijaa ja lähes yhtä monta tohtoriopiskelijaa.
Asemalla on kaksi vakituista työntekijää. Huhtikuusta lokakuuhun kestävällä kenttäkaudella asemalla työskentelee 10–20 tutkijaa ja opiskelijaa. Asemanjohtaja on tohtori Martin Snickars. Asemalla on luentotila 25 henkilölle.